**Pressemelding**

21. oktober 2013

**Tidenes største satsning for Komplett.no!**

I dag lanserer Komplett.no hvitevarer i bred skala. Det har aldri vært enklere å kjøpe hvitevarer på nett i Norge.

* Ingen har tatt posisjonen som hvitevare-tilbyderen på nett i Norge, det gjør vi, sier Anton Hagberg, kommersiell direktør i Komplett.no. Dette er vår største satsning noensinne. Stadig flere produktkategorier modnes for netthandel, og hvitevarer er en av disse. Vi skal gjøre det enkelt for forbrukeren å velge riktig produkt, og har gjort et betydelig forarbeid i å kartlegge det norske markedet og den norske forbrukeren.
* Vi har utviklet vår egen “hvitevarevelger” hvor kundene enkelt kan finne produktet som dekker behovet de har. Enkelt sagt “vis oss skittentøyskurven din, og vi skal fortelle deg hvilken vaskemaskin som er riktig for deg”. Vi satser sterkt på god kundeservice, og nytt i forbindelse med satsningen er søndagsåpent på vårt kundesenter fra 14.00 – 18.00.
* At mange av produktene er både store og tunge å transportere har vi tatt hensyn til. Det skal være enkelt for kunden fra A – Å. Bestill fra sofakroken og få det levert på døra. Enklere blir det ikke, avslutter Anton Hagberg.

**For mer informasjon kontakt:**

Anton Hagberg, Kommersiell direktør, Komplett.no – mobil 90 95 01 48

**Om Komplett Group:**

Komplett.no er Norges største nettbutikk og eid av Komplett Group – Nordens største netthandelsaktør. Komplett Group har 600 ansatte og hovedkontor i Sandefjord. Les mer på [www.komplett.no](http://www.komplett.no) og [www.komplett.com](http://www.komplett.com)